Калциум оксалат

**Калциум оксалат** во архаична терминологија, оксалат на вар) е калциумова сол на оксална киселина со хемиска формула . Формира хидрати , каде што n варира од 1 до 3. Безводните и сите хидрирани форми се безбојни или бели. Монохидратот   природно се јавува како минерален шевелит, формирајќи кристали во облик на обвивка, познати во растенијата како рафиди. Двата поретки хидрати се дихидрат  ,кој природно се јавува како минерал венделит, и трихидрат , кој природно се јавува како минерал каоксит, кои исто така се препознаваат. Некои намирници имаат големи количини на калциум оксалати и можат да предизвикаат рани при голтање, па дури и да бидат фатални. Племињата со исхрана кои многу зависат од овошје и зеленчук со висока содржина на калциум оксалат, како на пример во Микронезија, го намалуваат неговото ниво со варење. Тие се составен дел во 76% од човечките бубрежни камења. CКалциум оксалат се наоѓа и во пивскиот камен, каменец што се формира на контејнерите што се користат во пиварниците.

## Појава
Многу растенија акумулираат калциум оксалат како што е забележано во повеќе од 1000 различни родови растенија. Акумулацијата на калциум оксалат е поврзана со детоксикацијата на калциумот () во растението. По распаѓањето, калциум оксалат се оксидира од бактерии, габи или шумски пожар за да се произведе хранливата состојка на почвата калциум карбонат.

Отровното растение дифенбахија (*[[Dieffenbachia]]*)  ја содржи супстанцијата и при голтање може да го спречи говорот и да биде задушувачки. Го има и во киселецот, равенот (во голема количина во листовите), циметот, куркумата и во видовите на *[[Oxalis]]*, *[[Araceae]]*, *[[Arum italicum]]*, тарото, кивито, чаевите, агавата, Верџинија ползавецот (*[[Parthenocissus quinquefolia]]*), и *[[Alocasia]]* и во спанаќот во различни количества. Растенијата од родот *[[Philodendron]]* содржат доволно калциум оксалат што консумирањето на делови од растението може да резултира со непријатни симптоми. Нерастворливите кристали на калциум оксалат се наоѓаат во стеблата, корените и листовите на растенијата и се произведуваат во идиобластите. Растенијата од ванила испуштаат калциум оксалати по бербата на мешунките од семето на орхидејата и може да предизвикаат контактен дерматитис.

Калциум оксалат, како „пивски камен“, е кафеав талог кој има тенденција да се акумулира во тенџериња, буриња и други контејнери што се користат за подготовка на пиво. Ако не се отстрани во процесот на чистење, пивскиот камен ќе остави нехигиенска површина која може да содржи микроорганизми. Пивскиот камен е составен од соли на калциум и магнезиум и разни органски соединенија останати од процесот на подготовка; го промовира растот на несакани микроорганизми кои можат негативно да влијаат или дури и да го уништат вкусот на една серија пиво.

Кристалите на калциум оксалат во урината се најчестата состојка на човечките камења во бубрегот, а формирањето на кристали на калциум оксалат е исто така едно од токсичните ефекти на труењето со етилен гликол.

## Хемиски својства
Калциум оксалат е комбинација од јони на калциум и конјугирана база на оксална киселина, оксалат анјон. Неговите водени раствори се малку базни поради базиноста на оксалатниот јон. Базата на калциум оксалат е послаба од онаа на натриум оксалат, поради неговата помала растворливост во вода. Цврстиот калциум оксалат хидрат се одликува со Кристалографија на Х-зраци. Тоа е координативен полимер кој содржи планарни оксалатни анјони поврзани со калциум, кој исто така има вода како лиганд.

## Медицинско значење
Калциум оксалат може да предизвика рани и вкочанетост при голтање, па дури и може да биде фатален.

### Морфологија и дијагноза
Монохидратот и дихидратот може да се разликуваат по обликот на соодветните кристали. 
* *Дихидрат* кристалите се со октаедра. Голем дел од кристалите во седиментот на урината ќе го имаат овој тип на морфологија, бидејќи тие можат да растат на која било pH вредност и природно се појавуваат во нормална урина.
* Кристалите на калциум оксалат *монохидрат* се разликуваат по форма и можат да бидат обликувани како тегови, вретена, овали или огради, од кои последната најчесто се забележува поради труење со етилен гликол.

File:Calcium oxalate crystals in urine.jpg|Микроскопија на урина која покажува кристали на калциум оксалат во урината. Морфологијата на кристалот октаедар е јасно видлива.
File:Calcium oxalate crystals (urine) - kalsiyum oksalat kristalleri (idrar) - 01.png|Микроскопија на урината покажува кристал „калциум оксалат монохидрат“ (во облик на гира) и кристал „калциум оксалат дихидрат“ (во облик на плик) заедно со неколку еритроцити.
File:Calcium oxalate crystals (urine) - kalsiyum oksalat kristalleri (idrar) - 02.png|Микроскопија на урината покажува неколку кристали „калциум оксалат монохидрат“ (во форма на гира, некои од нив згрчени) и кристал „калциум оксалат дихидрат“ (во облик на плик) заедно со неколку еритроцити.
File:Calcium Oxalate Detail.png|Уринарен талог покажува неколку кристали на калциум оксалат. 40X


### Бубрежни камења

Околу 76% од бубрежните камења се делумно или целосно од типот на калциум оксалат. Тие се формираат кога урината е постојано заситена со калциум и оксалат. Помеѓу 1% и 15% од луѓето на глобално ниво се погодени од камења во бубрезите во одреден момент. Во 2015 година тие предизвикаа околу 16.000 смртни случаи ширум светот.

Дел од оксалатот во урината го произведува телото. Калциумот и оксалатот во исхраната играат улога, но не се единствените фактори кои влијаат на формирањето на калциум оксалатни камења. Диететскиот оксалат е органски јон кој се наоѓа во многу зеленчук, овошје и јаткасти плодови. Калциумот од коските, исто така, може да игра улога во формирањето на камења во бубрезите.

Во една студија за модулатори на кристализација на калциум оксалат во урината, се покажа дека магнезиум-алкален цитрат ја инхибира кристализацијата на CaOx (калциум оксалат), „веројатно преку дејството на цитратот, но не и на Mg“. Ова беше во споредба со магнезиум, цитрат и магнезиум цитрат. Во моментов подготовката на магнезиум-калиум цитрат што беше користена во една позитивна студија, но не е достапна во Соединетите Држави.

## Индустриска употереба
Калциум оксалат се користи во производството на керамички глазури.

## Поврзано
* Магнезиум оксалат
* Оксална киселина
* Натриум оксалат

## Наводи

Категорија:Оксалати
Категорија:Соединенија на калциумот
Категорија:Бубрези